Tapani IV

Tapani IV (n. 1133 – 11. huhtikuuta 1165) oli Unkarin kuningas vuonna 1163. Hän oli kuninkaiden Géza II:n ja Ladislaus II:n veli. Gézan kuoltua keväällä 1162 valtaan nousi vanhin poika Tapani III. Kuuden viikon kuluttua sedät syrjäyttivät tämän Bysantin joukkojen tuella. Ladislaus hallitsi ensin, mutta hän kuoli jo tammikuussa 1163. Silloin valta siirtyi Tapanille. Arkkipiispa kieltäytyi kruunaamasta häntä kuninkaaksi, ja hänet mainitaan usein vastakuninkaaksi. Tapani IV noudatti avoimesti tukijansa Bysantin keisarin Manuel I Komnenosin käskyjä, hänestä tuli äärimmäisen epäsuosittu, ja veljenpojan oli helppo palata valtaan. Tapani IV joukkoineen lyötiin Székesfehérvárissa, ja apuun tulossa olleet Bysantin joukot kääntyivät takaisin Unkarin rajalta.

Lähteet 

Unkarin hallitsijat
1130-luvulla syntyneet
Vuonna 1165 kuolleet